
24.
Par Ogres novada pašvaldības domes iekšējo noteikumu Nr.20/2026 “Grozījumi Ogres novada pašvaldības 2024. gada 27. jūnija iekšējos noteikumos Nr. 51/2024 “Lielvārdes Sporta centra nolikums” izdošanu

Sagatavoti grozījumi Ogres novada pašvaldības 2024. gada 27. jūnija iekšējos noteikumos Nr. 51/2024 “Lielvārdes Sporta centrs nolikums” (turpmāk – Nolikums). Nolikumā veikts papildinājums par Lielvārdes Sporta centra (turpmāk – izglītības iestāde) iespēju sadarboties ar organizācijām, kuras īsteno interešu izglītību, kā arī sporta klubiem, kuri strādā ar jauniešiem pēc sporta skolas absolvēšanas.
Grozījumu mērķis ir pilnveidot un paplašināt izglītības iestādes darbības tvērumu, nodrošinot pēctecību bērnu un jauniešu sporta attīstībā pēc profesionālās ievirzes sporta izglītības ieguves, kā arī sadarboties ar organizācijām, kuras īsteno interešu izglītību Ogres novadā, veidojot vienotus pedagoģiskā darba principus un kopīgas vērtīgas pieredzes darbā ar bērniem un jauniešiem. Iegūstot profesionālās ievirzes izglītību, daļa audzēkņu pēc absolvēšanas pārtrauc sporta gaitas nepietiekama atbalsta un pieejamo iespēju trūkuma dēļ. Sadarbība ar sporta organizācijām ļauj saglabāt audzēkņu saikni ar sportu un turpināt aktīvu dzīvesveidu pēc izglītības iestādes absolvēšanas vai nodrošina iespēju pāriet uz nākamo meistarības līmeni. Sadarbība ar organizācijām, kuras īsteno interešu izglītības programmas, ļauj efektīvāk plānot esošās sporta infrastruktūras noslodzi un sporta speciālistu pieejamību, sniedzot papildu iespējas novada bērniem un jauniešiem.
Pamatojoties uz Izglītības likuma 22. panta pirmo un otro daļu, Profesionālās izglītības likuma 15. panta pirmo daļu, Valsts pārvaldes iekārtas likuma 28. pantu, 72. panta pirmās daļas 1. punktu, 73. panta pirmās daļas 1. punktu, Pašvaldību likuma 4. panta pirmās daļas 7. punktu, 50. panta pirmo daļu, 

balsojot: ar 17 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Matīss Mežaks, Pāvels Kotāns, Raivis Ūzuls, Rūdolfs Kudļa, Santa Ločmele, Sarmīte Ozoliņa, Uldis Skudra), "Pret" – nav, "Atturas" – 1 (Mariss Martinsons), "Nepiedalās" – nav, 
Ogres novada pašvaldības dome NOLEMJ:

1. Izdot Ogres novada pašvaldības domes iekšējos noteikumus Nr.20/2026 “Grozījumi Ogres novada pašvaldības 2024. gada 27. jūnija iekšējos noteikumos Nr. 51/2024 “Lielvārdes Sporta centra nolikums”” (pielikums).
2. Uzdot Ogres novada pašvaldības Centrālās administrācijas Kancelejai nodrošināt Ogres novada pašvaldības 2024. gada 27. jūnija iekšējo noteikumu Nr. 51/2024 “Lielvārdes Sporta centra nolikums” aktuālo redakciju.
3. Kontroli par lēmuma izpildi uzdot Ogres novada pašvaldības izpilddirektoram.

